**ZMLUVA O DIELO**

**(ďalej ako „Zmluva“)**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi:

Názov: **JUDr. Michal Černek**

Sídlo: Janka Kráľa 609/23, 92242 Madunice

Právna forma: samostatne hospodáriaci poľnohospodár

Spoločnosť zapísaná: Registrácia SHR obec Madunice

Zastúpená: JUDr. Michal Černek

Poverený zástupca

v technických veciach: JUDr. Michal Černek

IČO: 50099515

DIČ: 1077911648

IČ DPH: neplatca DPH

(ďalej ako „**Objednávateľ**“)

**a**

Názov:

Sídlo:

Právna forma:

Spoločnosť zapísaná:

Zastúpená:

Poverený zástupca

v technických veciach:

IČO:

DIČ:

IČ DPH:

Bankové spojenie:

IBAN:

BIC:

(ďalej ako „**Zhotoviteľ**“)

(každá zo zmluvných strán samostatne tiež „**zmluvná strana**“, všetky vyššie uvedené strany ďalej spoločne ako „**zmluvné strany**“).

Zmluvné strany prehlasujú, že ich zmluvná voľnosť nie je ničím obmedzená, že s predmetom Zmluvy sú oprávnené nakladať v celom rozsahu a bez obmedzenia, že k uzatvoreniu tohto právneho úkonu sú oprávnené a k právnym úkonom v plnom rozsahu spôsobilé, že nikoho neuvádzajú do omylu a túto Zmluvu uzatvárajú za nasledujúcich podmienok:

**PREAMBULA**

1. Objednávateľ vyhlásil oznámením o vyhlásení obstarávania č. 63959 v Obstarávacom elektronickom systéme JOSEPHINE (ďalej ako „**Obstarávanie**“). v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020 – aktualizácia č. 6, (ďalej ako „**Usmernenie PPA**“), z dôvodu, že prijímateľ je prijímateľom nenávratného finančného príspevku z Programu rozvoja vidieka SR 2014 – 2020 (ďalej ako „**Program**“).
2. Táto Zmluva sa uzatvára ako výsledok Obstarávania, v ktorom bol Zhotoviteľ tohto Obstarávania úspešným uchádzačom, nakoľko jeho ponuka bola v zmysle stanovených podmienok Obstarávania najvýhodnejšia.
3. predmet a účel zmluvy
   1. Predmetom tejto Zmluvy je záväzok Zhotoviteľa vykonať na vlastné náklady a nebezpečenstvo a v súlade s podmienkami dohodnutými v tejto Zmluve pre Objednávateľa Dielo špecifikované v článku 2. tejto Zmluvy a záväzok Objednávateľa zaplatiť Zhotoviteľovi cenu za zhotovenie tohto Diela, za podmienok a vo výške podľa tejto Zmluvy.
   2. Východiskovými podkladmi pre uzatvorenie tejto Zmluvy sú:
   3. Výzva na predloženie ponuky pre stavbu „Skladovanie a vytáčanie medu Madunice“ s príslušnými prílohami,
   4. Ponuka Zhotoviteľa z dňa ................
4. DIELO

Zhotoviteľ sa zaväzuje v súlade s podmienkami tejto Zmluvy vykonať Dielo – „[vytáčanie a skladovanie medu Madunice]“ a všetky s tým súvisiace činnosti podľa tejto Zmluvy (ďalej ako „**Dielo**“). Rozsah Diela v uvedenom členení je podrobne špecifikovaný v Prílohe č. 1 tejto Zmluvy, ktorej súčasťou je aj položkovitý Výkaz výmer.

Všetky náklady na spotrebu všetkých potrebných médií znáša v plnom rozsahu Zhotoviteľ. Objednávateľ zabezpečí možnosti zriadenia bodov ich pripojenia.

Pre vylúčenie akýchkoľvek pochybností Zhotoviteľ potvrdzuje, že s účelom vypracovania Diela bol oboznámený zo strany Objednávateľa pred vypracovaním cenovej ponuky a túto pripravil s ohľadom na účel vypracovania Diela tak, aby tento účel vypracovania Diela bol dosiahnutý po vykonaní všetkých úkonov uvedených a zahrnutých v cenovej ponuke. Z tohto dôvodu je Zhotoviteľ povinný vykonať všetky úkony potrebné pre dosiahnutie účelu vypracovania Diela a nie je oprávnený požadovať zmenu ceny Diela s odôvodnením potreby vykonania ďalšieho úkonu, ktorý nebol v cenovej ponuke zahrnutý, okrem prípadu, že Zhotoviteľ preukáže, že potrebu vykonania týchto úkonov nemohol predvídať ani s vynaložením odbornej starostlivosti.

Zhotoviteľ je povinný zabezpečiť v rámci Ceny Diela:

* označenie stavby podľa pokynov Objednávateľa a Zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
* stavenisko proti vstupu cudzích osôb, a to po celú dobu vykonávania Diela,
* ochranu dotknutých inžinierskych sietí,
* vypracovanie a dodržiavanie Harmonogramu prác,
* vypracovanie plánu skúšok,
* činnosti koordinácie bezpečnosti a ochrany zdravia pri práci (ďalej ako „**BOZP**“) v zmysle platnej legislatívy,
* realizácie potrebných prieskumných prác a zamerania stávajúceho stavu časti Diela potrebných k overeniu pre realizáciu Diela,
* koordinácie prác so Zhotoviteľmi súbežných investícií,
* organizáciu odstávok a ich oznamovanie poverenej osobe prevádzkovateľa areálu,
* znovuzriadenie dotknutých inžinierskych sietí v kvalite a rozsahu primeranom organizácii a postupu výstavby,
* vedenie stavebného denníka,
* vyhotovenie fotografickej, prípadne video dokumentácie, zrealizovaných častí Diela pred začatím realizácie Diela, ako aj zakrytých v priebehu realizácie Diela,
* vypracovanie dodávateľskej dokumentácie potrebnej k zhotoveniu Diela,
* vykonanie náležitých skúšok, vyhotovenie zápisníc, certifikátov, atestov revíznych správ, úradných skúšok, revízií vyhradených technických zariadení, osvedčení o skúškach použitých materiálov, a pod. pre zhotovenie Diela a jeho súčastí,
* geodetické zameranie skutočne zrealizovaného Diela a všetkých realizovaných, prípadne odkrytých a dotknutých inžinierskych sietí, prípadne zameranie iných častí dotknutých výstavbou, zameranie stávajúceho stavu objektov,
* kompletnú dokumentáciu k preberaciemu konaniu vrátane projektu skutočného vyhotovenia,
* prevádzkové predpisy po ukončení jednotlivých častí Diela a prevádzkový poriadok po ukončení Diela,
* dočasné staveniskové komunikácie k objektom podľa potreby stavby vrátane ich povrchových úprav a spätného uvedenia zabratých plôch a komunikácií do pôvodného stavu,
* odstránenia nečistôt z používaných komunikácií a plôch (zabezpečiť čistotu staveniska),
* osoby a všetky veci povahy hmotnej i právnej, ktoré sú nutné a potrebné k riadnemu zrealizovaniu Diela.
  1. Zhotoviteľ prehlasuje, že:
     1. je spôsobilý na riadne a odborné vykonanie Diela podľa tejto Zmluvy,
     2. disponuje dostatočnými personálnymi, technickými a materiálnymi prostriedkami, aby jeho záväzky podľa tejto Zmluvy mohli byť plnené riadne a včas,
     3. dobre pozná všeobecne záväzné právne predpisy a ostatné predpisy týkajúce sa vykonania Diela v zmysle tejto Zmluvy a pri plnení tejto Zmluvy sa bude nimi riadiť,
     4. žiadna prekážka mu nebráni alebo ho neobmedzuje vo vykonaní Diela podľa tejto Zmluvy a ani mu nie je známa žiadna prekážka, ktorá by sa mohla v budúcnosti vyskytnúť a zabrániť alebo obmedziť vykonanie Diela podľa tejto Zmluvy.

1. CENA DIELA

Za riadne a včasné vykonanie Diela podľa tejto Zmluvy je Objednávateľ povinný zaplatiť cenu vo výške ................. EUR bez DPH (slovom: ................................. euro ....... cent ) (ďalej ako „**Cena Diela**“). Zmluvná cena sa považuje za cenu maximálnu platnú počas celej doby výstavby, ak nevznikne potreba vykonania naviac prác, ktoré budú vopred odsúhlasené Objednávateľom.

Všetky práce požadované objednávateľom nad rámec rozsahu definovaného v článku ‎2.1 budú so zhotoviteľom vopred vzájomne písomne odsúhlasené.

Všetky ceny sú uvedené bez DPH a k týmto cenám bude účtovaná DPH podľa právnych predpisov platných v čase poskytnutia zdaniteľného plnenia.

Cena Diela obsahuje všetky náklady na vykonanie Diela podľa tejto Zmluvy a jej príloh, vrátane celkových nákladov na dopravu, akýchkoľvek poplatkov alebo platieb, ktoré je potrebné zaplatiť v súvislosti s vykonávaním Diela, nákladov na získanie akéhokoľvek potrebného povolenia na vykonávanie Diela a nákladov potrebných na likvidáciu všetkých odpadov, ktoré vzniknú pri vykonávaní Diela, skladné, návody na obsluhu, náklady spotrebovanej energie, vodné, stočné, náklady na opatrenia bezpečnosti pri práci a požiarnej ochrany, náklady na vykonanie všetkých revízií a skúšok, dokladovanie kvality všetkých zabudovaných materiálov (certifikáty, vyhlásenia o zhode a pod.), vrátane všetkých ostatných nákladov vynaložených na kompletnú dodávku Diela v zmysle tejto Zmluvy tak, aby výsledok prác bol spôsobilý na riadne užívanie. Príjem z odpredaja odpadu (napr. odpady zo železa a ocele, ...) je zohľadnený v Cene Diela. Zhotoviteľ nie je oprávnený domáhať sa od Objednávateľa akéhokoľvek iného plnenia za činnosti týkajúce sa alebo súvisiace so zhotovením Diela, ako je Cena Diela podľa bodu ‎3.1 tejto Zmluvy, okrem prípadov odlišne upravených v tejto Zmluve.

Práce a dodávky, ktoré nebudú skutočne zrealizované, budú odpočítané v cenách Zhotoviteľa uvedených v rozpočte (alebo Výkaze výmer). V prípade rozporu medzi rozpočtom a Výkazom výmer budú mať prednosť ceny uvedené v rozpočte.

1. platobné podmienky

Objednávateľ neposkytne Zhotoviteľovi žiadny preddavok. Úhrada nákladov za práce sa bude  
vykonávať mesačnými faktúrami za už vykonané práce so splatnosťou faktúry do 30 dní odo dňa doručenia daňového dokladu – faktúry. Zhotoviteľ je oprávnený vystaviť faktúru až na základe  
Objednávateľom schváleného Súpisu prác. Bez rozporov odsúhlasené súpisy vykonaných  
prác budú podklady pre vystavenie faktúry. Faktúra bude obsahovať náležitosti daňového  
dokladu podľa príslušných právnych predpisov, najmä podľa ust. § 71 až 74 zákona č.  
222/2004 Z. z. o dani z pridanej hodnoty v znení neskorších predpisov. Splatnosť akejkoľvek úhrady pre účely tejto zmluvy je 30 (tridsať) dní od doručenia faktúry resp. iného dokumentu na úhradu (ďalej ako **„Splatnosť“).**

Faktúra musí obsahovať:

* + 1. poradové číslo faktúry,
    2. údaje požadované platnými právnymi predpismi a to najmä podľa §74 ods. 1 zákona o DPH,
    3. súpis vykonaných prác a dodávok s vyčíslením ich hodnoty, podľa skutočne vykonaných prác (dodaných materiálov za účelom vyhotovenia Diela, potvrdený Povereným zástupcom Objednávateľa), potvrdený TD,

1. Podmienky vykonania diela
   1. Miesto a termín vykonania Diela
      1. Zmluvné strany sa dohodli, že Dielo bude vykonané v obci Madunice (ďalej ako „**Miesto vykonania Diela**“);
      2. Zmluvné strany vyhlasujú a berú na vedomie, že Miesto vykonania Diela sa môže po uzavretí Zmluvy, avšak pred začatím zhotovovania Diela zmeniť, pričom Objednávateľ je oprávnený určiť nové Miesto vykonania Diela na nové Miesto vykonania Diela, ktoré sa bude od pôvodného Miesta vykonania Diela nachádzať najviac vo vzdialenosti 60 kilometrov.
      3. Objednávateľ oznámi nové Miesto vykonania Diela prostredníctvom písomného oznámenia, ktorým Zhotoviteľa oboznámi so zmenou Miesta vykonania Diela, pričom Zmluvné strany na základe tohto oznámenia uzavrú dodatok k tejto Zmluve, ktorým sa zohľadní nové Miesto vykonania Diela.
   2. Zmena miesta Diela
      1. Zhotoviteľ je povinný:
         1. vykonať Dielo na Mieste vykonania Diela
         2. začať s vykonávaním Diela do 20 kalendárnych dní odo dňa, kedy ho Objednávateľ na vykonanie Diela vyzve.
         3. vykonať Dielo najneskôr v lehote do **20. júna 2025** (ďalej ako „**Lehota výstavby**“).
      2. Uvedený termín je termín najneskoršie prípustný. Zmluvný termín je neprekročiteľný s výnimkou:
         1. nemožnosti vykonávania Diela z dôvodu vyššej moci, za predpokladu splnenia podmienok podľa článku 11 Zmluvy,
         2. v prípade nemožnosti vykonávania Diela z dôvodov na strane Objednávateľa,
         3. nemožnosti vykonávania Diela z dôvodu nedostatku finančných prostriedkov Objednávateľa; pre predídenie akýmkoľvek pochybnostiam sa stanovuje, že za nedostatok finančných prostriedkov Objednávateľa nemožno považovať zadržanie akýchkoľvek platieb v súlade s podmienkami Zmluvy.
      3. Predĺžené lehoty plnenia sa určia podľa dĺžky preukázaného zdržania realizácie Diela.
      4. Ak Zhotoviteľ nevykoná Dielo v Lehote výstavby, je Objednávateľ oprávnený dať Dielo vykonať tretej osobe bez akejkoľvek náhrady Zhotoviteľovi. Pre zamedzenie pochybností, týmto nie sú dotknuté práva a povinnosti stanovené v článkoch ‎9 a ‎10 Zmluvy.
      5. Ak Zhotoviteľ riadne vykoná Dielo v súlade so Zmluvou pred uplynutím Lehoty výstavby, Objednávateľ môže Dielo prevziať aj skoršie ako v dohodnutej lehote pri dodržaní ustanovení článku ‎7.
   3. Dokumentácia
      1. Objednávateľ je povinný Zhotoviteľovi zaobstarať všetky doklady, ktoré sa vzťahujú k predmetu Zmluvy, najmä:
         1. zabezpečiť povolenia na vykonanie Diela (najmä príslušné rozhodnutia, povolenia a stanoviská stavebného úradu a iných správnych orgánov, dohody s vlastníkmi vedľajších pozemkov, vstupy na pozemky a pod.) (ďalej ako „**Povolenie**“),
         2. príslušnú projektovú dokumentáciu,
         3. situačný náčrt staveniska a ohraničenie staveniska s vyznačenou jestvujúcou infraštruktúrou a inžinierskymi sieťami,
         4. iné doklady, ktoré Zhotoviteľ potrebuje na riadne vykonanie predmetu Zmluvy.
      2. Zmeny v projektovej dokumentácii môže Objednávateľ uplatniť po vzájomnej dohode so Zhotoviteľom formou písomného dodatku k Zmluve.
      3. Zhotoviteľ po ukončení realizácie Diela odovzdá objednávateľovi projektovú dokumentáciu skutočného vyhotovenia: štyri (4) vyhotovenia v papierovej forme a dve (2) vyhotovenia v digitálnej forme na CD/DVD/USB, z toho raz v editovateľnej forme a raz v needitovateľnej forme:

* editovateľné formáty: výkresy \*.dwg , textová časť \*.docx rozpočtová časť \*.xlsx,
* needitovateľný formát pre všetky časti: \*.pdf,
* geodetické zameranie skutočného vyhotovenia: \*.dwg.
  1. Stavebný denník (montážny denník)
     1. Zhotoviteľ je povinný viesť stavebný denník (resp. montážny denník) odo dňa prevzatia staveniska a mať ho trvale dostupný na stavbe počas pracovného času.
     2. Zhotoviteľ je povinný viesť stavebný denník a zapisovať v ňom všetky náležitosti podstatné pre vykonávanie Diela, najmä údaje o časovom postupe prác, ich akosti, zdôvodnenie odchýlok vykonávaných prác od projektovej dokumentácie, údaje dôležité na posúdenie hospodárnosti prác a údaje potrebné na posúdenie prác orgánmi štátnej správy, dodávky materiálov a pod.
     3. Povinnosť viesť stavebný denník sa končí odstránením vád a nedorobkov z Preberacieho konania. Stavebný denník bude umiestnený po dobu zhotovovania Diela u poverenej zodpovednej osoby Zhotoviteľa.
     4. Stavebný denník musí byť prístupný v priebehu realizácie Diela kedykoľvek počas pracovnej doby, vrátane prípadných predĺžených či nočných zmien. Objednávateľ a osoby podľa príslušných ustanovení stavebného zákona v platnom znení sú oprávnené kedykoľvek do neho nazerať a žiadať z neho výpisy. Stavebný denník je vyhotovený s dvoma kópiami. Záznamy do stavebného denníka čitateľne zapisuje a podpisuje stavbyvedúci Zhotoviteľa, prípadne jeho zástupca, zásadne v ten deň, kedy boli práce vykonané.
     5. Oprávnenie na zápis do stavebného denníka majú:
        1. Stavbyvedúci,
        2. Autorský dozor (ďalej ako „**AD**“),
        3. Technický dozor (ďalej ako „**TD**“),
        4. Zmluvné strany sa dohodli, že žiadny záznam v stavebnom denníku nemení obsah tejto Zmluvy.
  2. Stavenisko
     1. Odovzdanie staveniska:
        1. Objednávateľ odovzdá stavenisko Zhotoviteľovi po tom, ako ho vyzve na začatie so zhotovovaním Diela, nie však skôr, ako po uplynutí piatich (5) pracovných dní po obdržaní nasledovných dokladov od Zhotoviteľa:
* uzavreté zmluvy na zabezpečenie koordinácie BOZP a PO,
* Harmonogram prác,
* doklady o uzatvorení poistenia zodpovednosti za škodu spôsobenú činnosťou Zhotoviteľa s požadovaným poistným krytím, prípadne potvrdenie poisťovne, ktoré by preukazovalo uzavretie poistnej zmluvy s požadovaným poistným krytím.
  + - 1. O odovzdaní staveniska zmluvné strany spíšu doklad (ďalej ako „**Protokol o prevzatí staveniska**“), ktorý podpíšu poverené osoby v zmysle Zmluvy.
    1. Vypratanie staveniska:
       1. Pri odovzdávaní Diela alebo časti Diela je Zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné Dielo riadne prevziať. Najneskôr do 3 dní po odovzdaní a prevzatí Diela je Zhotoviteľ povinný stavenisko úplne vypratať a uviesť stavenisko do stavu, ktorý primerane zodpovedá vykonávanému Dielu.
       2. Po lehote uvedenej v predchádzajúcom odseku môže Zhotoviteľ ponechať na stavenisku len stroje, výrobné zariadenia a materiál potrebný na odstránenie vád a nedorobkov, s ktorými Objednávateľ práce prevzal. Po odstránení vád a nedorobkov je Zhotoviteľ povinný úplne vypratať stavenisko do 3 dní.
  1. Zakrývanie prác
     1. Zhotoviteľ je povinný vyzvať Objednávateľa najmenej 3 dni vopred na preverenie prác, ktoré v ďalšom postupe vykonávania Diela budú zakryté, alebo sa stanú neprístupnými. Počas preverenia prác Zhotoviteľ predloží všetky výsledky vykonaných skúšok prác, doklady o kvalite použitých materiálov a stavebných výrobkov, certifikáty a atesty. Pred zakrývaním vykonaných prác je Zhotoviteľ povinný vyhotoviť fotodokumentáciu alebo video dokumentáciu (s prihliadnutím na vhodnejší spôsob) skutkového stavu zakrývaných častí stavby a jej kópiu predložiť TD v elektronickej forme na dátovom nosiči, spolu so súpismi zrealizovaných prác na schválenie za účelom fakturácie.

Výzva musí byť zaznamenaná v stavebnom denníku a písomne doručená Objednávateľovi a povereným osobám Objednávateľa.

* + 1. Ak sa Objednávateľ na preverenie prác v určenej lehote nedostaví, Zhotoviteľ je povinný opätovne Objednávateľa vyzvať. Ak sa Objednávateľ nedostaví, hoci bol na to riadne vyzvaný v súlade s týmto odsekom, je Zhotoviteľ oprávnený pokračovať v plnom rozsahu vo vykonávaní Diela. Pre vylúčenie akýchkoľvek pochybností, Zhotoviteľ sa nezbaví zodpovednosti za prípadné vady takýchto zakrytých prác a je povinný vykonať všetky opatrenia stanovené vo všeobecne záväzných právnych predpisoch a technických normách.
    2. Objednávateľ má právo dodatočne požiadať Zhotoviteľa o odkrytie niektorých častí Diela za účelom ich preverenia (vrátane prác, ktoré boli zakryté podľa odseku ‎(b) vyššie), pričom v takomto prípade:
       1. má Zhotoviteľ právo na úhradu prác a nákladov, ktoré boli vyvolané požiadavkou Objednávateľa na odkrytie niektorých častí Diela a
       2. Lehota výstavby sa predĺži o čas, ktorý je primerane potrebný na vykonanie prác, ktoré boli vyvolané požiadavkou Objednávateľa na odkrytie niektorých častí Diela.
    3. Ak Objednávateľ požaduje dodatočné odkrytie a zistí, že Zhotoviteľ nesplnil svoje povinnosti a zakryté práce majú vady, Zhotoviteľ je povinný uhradiť Objednávateľovi všetky náklady súvisiace s odkrytím a odstránením vád.
  1. Práva a povinnosti Zhotoviteľa
     1. Zhotoviteľ je povinný:
        1. riadiť sa pokynmi a záujmami Objednávateľa, ktoré sú mu známe alebo mu musia byť známe a to s účelom, ktorý sa má dosiahnuť,
        2. akceptovať prípadnú zmenu technického riešenia, ktoré bude Objednávateľ požadovať; práce, ktoré vykoná Zhotoviteľ bez súhlasu Objednávateľa odchýlne od ustanovení tejto Zmluvy, nebudú Zhotoviteľovi uhradené a v prípade vážnych nedostatkov tieto musí Zhotoviteľ na svoje náklady odstrániť,
        3. písomne oznámiť Objednávateľovi všetky okolnosti, ktoré zistil pri vykonávaní Diela, a ktoré môžu mať vplyv na zmenu pokynov Objednávateľa,
        4. vykonať Dielo riadne a s odbornou starostlivosťou a pri vykonaní Diela postupovať tak, aby zabránil vzniku škôd,
        5. vykonať Dielo v celom dohodnutom rozsahu a v dohodnutej Lehote výstavby,
        6. vykonať Dielo riadne, t.j. bez vád a nedorobkov,
        7. vykonať Dielo v súlade s dokumentáciou uvedenou v bode ‎5.3 tejto Zmluvy a pri vykonávaní Diela dodržiavať záväzné technické a iné platné normy ako aj platné normy vzťahujúce sa na dodávku zmluvných prác a materiálov, pri práci sa tiež riadiť rozhodnutiami dotknutých orgánov štátnej správy a subjektov, ktorých majetok alebo práva sú alebo môžu byť dotknuté zhotovením Diela,
        8. vykonávať Dielo na vlastné náklady, nebezpečenstvo, zodpovednosť a vlastnými prostriedkami a zariadeniami,
        9. všetky materiály a dodávky potrebné k zhotoveniu Diela zabezpečuje Zhotoviteľ, pri vykonávaní Diela používať také materiály, časti, komponenty a zariadenia a výrobky, ktoré:
* sú originálne, vhodnej kvality a bez vád,
* sú v súlade s Výkazom výmer,
* zodpovedajú príslušným právnym predpisom a platným technickým normám, a zabezpečuje ich riadnu funkčnosť,
* vykazujú také vlastnosti, aby po dobu predpokladanej existencie Diela bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní a ochrana proti hluku.

Zhotoviteľ je oprávnený na zámenu materiálov používaných pri realizácii Diela za také materiály, ktoré budú minimálne rovnakej kvality za dodržania podmienok stanovenými platnými STN a všeobecne záväznými právnymi predpismi. Zámena materiálov je možná iba po predchádzajúcom písomnom súhlase Objednávateľa.

* + - 1. zabezpečiť vykonanie všetkých skúšok s príslušnými výstupmi a atestmi v súlade s platnými právnymi predpismi a v rozsahu príslušných technických noriem, pokiaľ sú takéto skúšky alebo atesty platnými predpismi vyžadované a pokiaľ ich je vzhľadom na štádium dokončenia Diela potrebné vykonať,
      2. zabezpečiť pre vlastných zamestnancov všetky osobné ochranné pracovné pomôcky, predmety a iné nástroje potrebné na vykonávanie Diela,
      3. dodržiavať inštrukcie a pokyny Objednávateľa. Zhotoviteľ je oprávnený odchýliť sa od pokynov Objednávateľa aj bez jeho súhlasu, len ak je to naliehavo nevyhnutné v záujme Objednávateľa a Zhotoviteľ nemôže včas dostať jeho súhlas. Týmto nie je dotknutá povinnosť Zhotoviteľa na nevhodnosť pokynov písomne Objednávateľa upozorniť, inak Zhotoviteľ zodpovedá za následky tým spôsobené. Zhotoviteľ nezodpovedá za následky spôsobené dodržaním nevhodných pokynov Objednávateľa, ak Zhotoviteľ na nevhodnosť týchto pokynov upozornil a Objednávateľ na ich dodržaní trval,
      4. ku dňu podpisu tejto Zmluvy odovzdať Objednávateľovi fotokópie dokladov preukazujúcich odbornú spôsobilosť svojich pracovníkov vrátane fotokópie prípadného živnostenského listu a osvedčení, oprávňujúcich Zhotoviteľa k výkonu špeciálnych odborných činností pri realizácii Diela,
      5. predložiť Objednávateľovi pred začatím vykonávania Diela vo forme CD/DVD/USB nosiča foto/video dokumentáciu skutočného stavu terénu a dotknutých objektov v mieste vykonávania Diela,
      6. pred prevzatím staveniska písomne nahlásiť Objednávateľovi požiadavky na odber elektrickej energie pre potreby stavby podľa Zmluvy o dielo a to:
* predpokladaný harmonogram spotreby elektrickej energie v kWh po mesiacoch (orientačne),
* maximálny súčasný odber elektrickej energie (výkon v kW alebo hodnota ističa v A).

Na základe uvedených údajov Objednávateľ písomne zašle Zhotoviteľovi podmienky odberu elektrickej energie.

* + - 1. vykonať všetky opatrenia na základe požiadaviek oprávnených orgánov, vlastníkov, správcov alebo prevádzkovateľov súvisiacich s odstránením, prekládkou a znovuzriadením vedení existujúcich inžinierskych sietí a iných známych prekážok,
      2. informovať Objednávateľa a TD o stave Diela na kontrolných dňoch, ktoré sa budú uskutočňovať najmenej jedenkrát za 14 dní počas vyhotovovania Diela; Zhotoviteľ je povinný zúčastňovať sa pracovných a kontrolných porád na vykonávanie kontroly predmetu Diela a v súvislosti s uvedeným postupovať v zmysle ustanovenia § 553 Obchodného zákonníka a v prípade potreby zabezpečiť účasť subdodávateľov na týchto stretnutiach,
      3. zabezpečiť na vlastné náklady povolenia, súhlasy a iné potrebné dokumenty, ktoré neboli súčasťou stavebno-technického posudku a sú zároveň potrebné pre realizáciu prác súvisiacich s odstránením, prekládkou a znovuzriadením zistených vedení existujúcich inžinierskych sietí alebo iných prekážok,
      4. vykonať všetky kroky na ochranu životného prostredia (v rámci objektu a aj mimo neho) a na zamedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti. Zhotoviteľ zabezpečí, aby emisie a povrchové znečistenie spôsobené jeho činnosťou nepresiahli hodnoty stanovené všeobecnými záväznými právnymi predpismi,
      5. splniť v celom rozsahu povinnosti stavebníka (Objednávateľa) vyplývajúce z nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko, vrátane aktualizácie dokumentácie „Plán bezpečnosti a ochrany zdravia pri práci“,
      6. udržiavať na prevzatom stavenisku poriadok a čistotu. Zhotoviteľ je povinný odstraňovať odpady a nečistoty vzniknuté z jeho prác a udržiavať čistotu komunikácií a zabezpečiť bezpečnosť na stavbe a v jej dotknutom území.
    1. Zhotoviteľ zodpovedá za bezpečnosť a ochranu zdravia svojich zamestnancov, ako aj ostatných pracovníkov, ktorých si vyberie a s ktorými bude spolupracovať pri vykonaní Diela. Zhotoviteľ zodpovedá za škody vzniknuté porušením predpisov BOZP a OPP počas plnenia predmetu Zmluvy.
    2. Zhotoviteľ bude plniť všetky povinnosti držiteľa odpadu vyplývajúce z § 14 ods. 1 písm. a) až f), i), k) a l) zákona č. 79/2015 Z. z. o odpadoch a o zmene a doplnení niektorých zákonov týkajúce sa odpadov vzniknutých v súvislosti so zhotovovaním Diela.
    3. Zhotoviteľ odovzdá Objednávateľovi, ako pôvodcovi odpadov vzniknutých v súvislosti so zhotovovaním Diela, k termínu odovzdania stavby celú evidenciu o vzniknutých druhoch a množstve odpadov a o nakladaní s nimi na tlačivách „Evidenčný list odpadu“ s potvrdeniami o prevzatí každého druhu odpadu oprávnenou osobou v zmysle § 14 ods. 1 písm. e) zákona č. 79/2015 Z.z. V prípade, že práce na Diele prebiehajú počas dvoch alebo viac kalendárnych rokov, zhotoviteľ odovzdá objednávateľovi uvedené doklady aj k 31.12. bežného roka. Súčasťou dokumentácie pri odovzdaní stavby bude aj zoznam zariadení zhodnotených, resp. zneškodnených ako odpad oprávnenou osobou, s potvrdením o ich prevzatí.
    4. Zhotoviteľ je v zmysle zákona č. 315/2016 Z.z zapísaný v Registri partnerov verejného sektora.
    5. Zhotoviteľ má povinnosť zabezpečiť účasť Stavbyvedúceho na preverovaní svojich dodávok a prác, ktoré vykonáva TD a bez meškania robiť opatrenia na odstránenie reklamovaných vád a odchýlok od projektu. Realizáciu skúšok bude Zhotoviteľ vykonávať za účasti TD a povereného pracovníka za Objednávateľa.
    6. Zhotoviteľ je oprávnený vykonať Dielo prostredníctvom svojich subdodávateľov len na základe písomného súhlasu Objednávateľa, aj v takomto prípade však zodpovednosť za zhotovenie Diela v zmysle tejto Zmluvy nesie sám Zhotoviteľ v celom rozsahu.
    7. Zhotoviteľ je v plnom rozsahu zodpovedný za konanie, resp. nekonanie ktoréhokoľvek člena svojho personálu alebo ktoréhokoľvek svojho subdodávateľa tak, ako by toto konanie (resp. nekonanie) bolo konaním samotného Zhotoviteľa.
    8. Zhotoviteľ zodpovedá za dodržiavanie všetkých povinností podľa tejto Zmluvy.
  1. Práva a povinnosti Objednávateľa
     1. Objednávateľ je povinný poskytnúť Zhotoviteľovi súčinnosť potrebnú na vykonanie Diela, najmä:
        1. poskytnúť informácie, ktoré sú nevyhnutné na vykonanie Diela a Zhotoviteľ o ne požiada,
        2. poskytnúť ostatnú súčinnosť špecifikovanú v Zmluve alebo inak primerane potrebnú na riadne vykonanie Diela.
     2. Objednávateľ je oprávnený kedykoľvek vykonať obhliadku, resp. kontrolu Diela. Pri obhliadke, prípadne kontrole Diela je Objednávateľ, zástupcovia Objednávateľa ako aj osoby určené poverenou osobou Objednávateľa povinní postupovať tak, aby neprimerane nenarušili alebo nezdržiavali vykonanie Diela. Ak počas takýchto kontrol tieto osoby zistia nedostatky alebo vady, Zhotoviteľ je povinný zabezpečiť okamžitú nápravu tak, aby bolo Dielo zhotovované v súlade so Zmluvou.
     3. Objednávateľ môže kedykoľvek vydať Zhotoviteľovi písomný pokyn, aby prerušil práce na zhotovení Diela alebo niektorej časti Diela s uvedením, alebo bez uvedenia dôvodu. V priebehu takéhoto prerušenia je Zhotoviteľ povinný naďalej chrániť dovtedy zhotovené Dielo pred zničením, poškodením alebo stratou. V prípade prerušenia prác na zhotovení diela z iných dôvodov ako na strane Zhotoviteľa sa všetky termíny posúvajú o počet dní takto nariadeného prerušenia zhotovenia Diela. Po obdržaní písomného pokynu Objednávateľa na obnovenie prác je Zhotoviteľ povinný najneskôr do troch (3) dní práce na zhotovovaní Diela obnoviť.

1. **Poverené osoby**
   1. **Stavbyvedúci (vedúci montážnej skupiny)**
      1. Zhotoviteľ oznámi Objednávateľovi meno a kontaktné údaje osoby, ktorú poverí vedením stavby v súvislosti s vykonávaním Diela (ďalej ako „**Stavbyvedúci**“). V termíne v zmysle bodu 5.6 a) (xiii) tejto Zmluvy Zhotoviteľ preukáže osvedčenie oprávňujúce Stavbyvedúceho k výkonu tejto činnosti.
      2. Stavbyvedúci je oprávnený zastupovať Zhotoviteľa v súvislosti s vykonávaním Diela, pričom je najmä oprávnený:
         1. riadiť a koordinovať stavebné práce a iné činnosti na stavenisku súvisiace s vykonávaním Diela tak, aby boli dodržané termíny na dokončenie Diela,
         2. viesť evidenciu v stavebnom denníku o prácach a činnostiach vykonávaných na stavenisku,
         3. organizovať vykonávanie Diela,
         4. udeľovať príkazy na okamžité zastavenie stavebných prác a iných činností na stavenisku, ak sa vyskytne prekážka, pre ktorú je ich ďalšie vykonávanie neprípustné,
         5. koordinovať práce a udeľovať pokyny tak, aby sa zaručila bezpečnosť a ochrana zdravia pri práci,
         6. operatívne riešiť prípadné reklamácie Diela alebo omeškania pri vykonávaní Diela,
         7. zabezpečovať prípravu podkladov k fakturácii Ceny diela.
      3. Pre zamedzenie akýchkoľvek pochybností Stavbyvedúci nie je oprávnený uzatvárať alebo dohadovať v mene Zhotoviteľa akékoľvek zmeny alebo dodatky k Zmluve, vrátane (ale bez obmedzenia) zmien týkajúcich sa Ceny diela.
   2. **Poverený zástupca**
      1. Objednávateľ má právo ustanoviť svojho povereného zástupcu v súvislosti s vykonávaním Diela (ďalej ako „**Poverený zástupca**“). Poverený zástupca je uvedený v záhlaví tejto Zmluvy.
      2. Pre účely Zmluvy sa má za to (pokiaľ Objednávateľ výslovne neuvedie inak), že Poverený zástupca je oprávnený vykonávať v mene Objednávateľa všetky úkony súvisiace s vykonávaním Diela, vrátane ale bez obmedzenia:
         1. poskytovať Zhotoviteľovi potrebné informácie a poskytovať ostatnú súčinnosť potrebnú pre riadne vykonanie Diela,
         2. riešiť všetky záležitosti ohľadne staveniska (odovzdávať stavenisko a preberať stavenisko),
         3. schvaľovať doklady potrebné k fakturácii Ceny diela (najmä faktúry a zápisy v stavebnom denníku),
         4. kontrolovať Dielo a schvaľovať jeho jednotlivé časti,
         5. kontrolovať zápisy v stavebnom denníku a
         6. preberať Dielo.
      3. Pre zamedzenie akýchkoľvek pochybností Poverený zástupca nie je oprávnený uzatvárať alebo dohadovať v mene Objednávateľa akékoľvek zmeny alebo dodatky k Zmluve, vrátane (ale bez obmedzenia) zmien týkajúcich sa Ceny diela, Lehoty výstavby alebo termínov podľa článku 7.3 Zmluvy.
   3. **Autorský dozor (AD) a Technický dozor investora (TD)**
      1. Objednávateľ je po uzavretí zmluvy oprávnený určiť autorský (ďalej len „AD“) a technický dozor (ďalej len „TD“). AD a TD sú oprávnení sledovať a kontrolovať záznamy v stavebnom denníku, viesť kontrolné dni a vyhotovovať z nich zápis, kontrolovať, či sa práce počas vykonávania Diela uskutočňujú podľa podmienok dohodnutých v tejto Zmluve, stanovených stavebno-technickým posudkom, technickými normami, rozhodnutiami orgánov štátnej správy a ostatnými právnymi predpismi vzťahujúcimi sa na vykonávané práce. V prípade, že AD alebo TD zistia, že Zhotoviteľ alebo jeho subdodávateľ, prípadne iná osoba Zhotoviteľa vykonáva Dielo v rozpore s vyššie uvedenými podmienkami, majú právo žiadať, aby Zhotoviteľ odstránil vady vzniknuté takýmto zhotovovaním Diela a ďalej pokračoval v zhotovovaní Diela v súlade s uvedenými podmienkami. V prípade, že Zhotoviteľ v lehote uvedenej v stavebnom denníku alebo v zápise z Kontrolného dňa nevyhovie týmto požiadavkám, pôjde o podstatné porušenie tejto Zmluvy.
      2. AD a TD sú oprávnení dať pracovníkom Zhotoviteľa príkaz prerušiť práce, pokiaľ zodpovedný Stavbyvedúci nie je dosiahnuteľný a ak je ohrozená bezpečnosť uskutočňovanej stavby, jej okolia, kvalita prác, život alebo zdravie osôb na stavbe, práce nie sú vykonávané v zmysle projektu, resp. zapísaných a potvrdených zmien projektu v stavebnom denníku a vydaných povolení k stavbe, alebo ak hrozia iné vážne hospodárske škody. Zhotoviteľ s uvedeným súhlasí v plnom rozsahu.
2. **odovzdanie A Prevzatie diela**
   1. Dielo sa považuje za riadne dokončené, ak je zhotovené bez vád a nedorobkov.
   2. Zhotoviteľ je povinný zhotoviť Dielo v Lehote výstavby.
   3. Zhotoviteľ splní svoju povinnosť vykonať (zhotoviť) Dielo:
      1. Jeho/jej riadnym ukončením,
      2. preukázaním projektovaných a garantovaných parametrov,
      3. predložením zápisov o vykonaní a výsledkoch požadovaných skúšok,
      4. predložením atestov a certifikátov o zabudovaných materiáloch a výrobkoch,
      5. zápisničným odovzdaním a prevzatím Diela alebo časti Diela Objednávateľom, po vykonaní komplexného odskúšania Diela alebo časti Diela s odstránením prípadných vád a nedorobkov Diela alebo časti Diela a ich prevzatím a potvrdením Objednávateľom v zmysle Zmluvy.
   4. O dokončení Diela alebo časti Diela je Zhotoviteľ povinný Objednávateľa bez zbytočného odkladu informovať. Zhotoviteľ sa zaväzuje dokončené Dielo alebo časť Diela bezodkladne odovzdať a Objednávateľ sa zaväzuje dokončené Dielo alebo časť Diela prevziať v súlade s podmienkami podľa tejto Zmluvy.
   5. Po dokončení Diela alebo časti Diela Zhotoviteľ písomne vyzve Objednávateľa s dostatočným predstihom na odovzdanie a prevzatie (ďalej ako „**Preberacie konanie**“) v Mieste vykonania Diela. Termín Preberacieho konania musí Objednávateľ potvrdiť. Ak by Objednávateľovi z akýchkoľvek dôvodov nevyhovoval termín stanovený Zhotoviteľom, sú zmluvné strany povinné dohodnúť sa na inom termíne Preberacieho konania.
   6. Počas Preberacieho konania je Zhotoviteľ povinný vykonať všetky skúšky funkčnosti Diela alebo časti Diela a odovzdať Objednávateľovi všetky potrebné dokumenty, záručné listy, prípadne revízne správy súvisiace s Dielom a sprievodné technické dokumentácie, pokiaľ je Zhotoviteľ povinný, podľa platných právnych predpisov alebo dohody s Objednávateľom, ich odovzdať Objednávateľovi alebo ktoré sú podľa Objednávateľa potrebné na riadne užívanie Diela alebo časti Diela na obvyklý účel.
   7. Objednávateľ je povinný prevziať Dielo, len ak:
      1. Dielo je vykonané/vykonaná riadne, v súlade s touto Zmluvou, právnymi predpismi a je bez akýchkoľvek vád a nedorobkov, ktoré nebránia riadnemu užívaniu Diela,
      2. Boli vykonané všetky skúšky podľa bodu ‎7.6 a tieto skúšky potvrdzujú riadne vykonanie Diela alebo jeho časti,
      3. Zhotoviteľ odovzdal Objednávateľovi všetky doklady podľa tohto článku Zmluvy,
      4. Boli splnené podmienky pre odovzdanie Diela podľa tejto Zmluvy.

Ak sú splnené podmienky uvedené v bode ‎7.7, Zhotoviteľ vyhotoví Preberací protokol (ďalej ako „**Preberací protokol**“), ktorý bude obsahovať:

* + 1. číslo tejto zmluvy,
    2. označenie časti Diela,
    3. špecifikácia dodávky vrátane kódov klasifikácie produkcie (KP) a kódov klasifikácie stavieb (KS) podľa zákona č. 595/2003 Z.z. v znení neskorších predpisov,
    4. výrobné čísla jednotlivých dodaných tovarov (identifikačné znaky),
    5. priebeh a odskúšanie chodu a parametrov jednotlivých zariadení podľa pokynov a doporučení výrobcom.

Dielo sa považuje za odovzdané dňom, keď AD, TD a Poverený zástupca Objednávateľa podpíšu **Preberací protokol Diela** alebo **Preberací protokol časti Diela**. Preberací protokol Diela sa vyhotoví po podpise všetkých troch čiastkových preberacích protokolov Objednávateľom.

* 1. Ak Objednávateľ prevezme Dielo, ktoré pri preberaní vykazuje vady a nedorobky, ktoré nebránia jeho riadnemu a bezpečnému užívaniu, je Zhotoviteľ povinný tieto vady a nedorobky odstrániť v lehote dohodnutej v Preberacom protokole medzi Objednávateľom a Zhotoviteľom, inak v lehote 7 dní od podpísania Preberacieho protokolu.
  2. Po odstránení zistených vád a nedorobkov je Zhotoviteľ povinný vyzvať Objednávateľa na obhliadku Diela alebo časti Diela, prípadne aj na vykonanie skúšky funkčnosti Diela alebo časti Diela. Následne zmluvné strany vykonajú záznam o odstránení vád a nedorobkov do Preberacieho protokolu.
  3. Zhotoviteľ sa zaväzuje odstrániť prípadné vady z Preberacieho konania ním zapríčinené na vlastné náklady a vo vzájomne dohodnutom termíne.
  4. Ak Zhotoviteľ neodstráni vady z Preberacieho konania v dohodnutých termínoch uvedených v Preberacom protokole o odovzdaní Diela resp. časti Diela, má Objednávateľ právo uplatniť si u Zhotoviteľa nárok na zaplatenie zmluvnej pokuty vo výške 100,- EUR (slovom: sto eur) za každý aj začatý kalendárny deň omeškania, za každú vadu samostatne, až do jej odstránenia.
  5. Pre zamedzenie pochybností, v prípade existencie vád alebo nedorobkov Diela alebo časti Diela je Objednávateľ oprávnený pozastaviť platbu akejkoľvek časti Ceny diela splatnú v súlade s článkom ‎4 až do odstránenia vád a nedorobkov. Zhotoviteľ nemá nárok na zaplatenie akýchkoľvek výdavkov súvisiacich s odstraňovaním vád a nedorobkov Diela alebo časti Diela.

1. vlastnícke právo a nebezpečenstvo škody

Počas celej doby vykonávania Diela znáša nebezpečenstvo náhodného zničenia alebo poškodenia Diela v celom rozsahu Zhotoviteľ.

Objednávateľ nadobudne vlastnícke právo k Dielu alebo k časti Diela v deň, kedy preberie okrem:

* + 1. takého Diela, jednotlivých jeho častí alebo materiálov, ktoré sa jeho zhotovením stáva súčasťou veci, ktorá je už vo vlastníctve Objednávateľa, pričom v takomto prípade Objednávateľ nadobudne vlastnícke právo k Dielu, jeho častiam alebo k materiálom dňom ich zaplatenia,
    2. vecí, ku ktorým v zmysle platných právnych predpisov Objednávateľ nemôže nadobudnúť vlastnícke právo alebo ktoré sa v zmysle platných právnych predpisov stávajú majetkom tretích osôb.

1. záručná doba a zodpovednosŤ za vady

Zhotoviteľ zodpovedá za vady, ktoré má Dielo v čase jeho odovzdania Objednávateľovi a za vady, ktoré sa vyskytnú počas doby realizácie Diela alebo časti Diela.

Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania Objednávateľovi a za vady, ktoré vznikli počas záručnej doby. Doba, počas ktorej je dielo v reklamácii, sa nepovažuje za plynutie záručnej doby.

Záručná doba začína plynúť odo dňa nasledujúceho po podpise Preberacieho protokolu príslušnej časti Diela zmluvnými stranami. Záručná doba sa končí uplynutím 60 mesiacov od Diela Objednávateľovi. Rozsah stavebnej časti, strojnotechnologickej časti a elektro-technologickej časti je špecifikovaný v projektovej dokumentácii v Prílohe č. 1 Zmluvy a príslušných Dodatkoch k Zmluve doplňujúcich ponuku Zhotoviteľa.

Zhotoviteľ je povinný odstrániť vady na vlastné náklady. V súvislosti s odstránením vád plnenia nemá Dodávateľ nárok na náhradu akýchkoľvek nákladov s tým spojených.

Zhotoviteľ je povinný začať s odstraňovaním zistených záručných vád v čo najkratšom možnom čase, avšak najneskôr 7 dní od uplatnenia oprávnenej reklamácie Objednávateľom. Zhotoviteľ sa zaväzuje začať s odstraňovaním vád pri prevádzkových výpadkoch a haváriách okamžite, maximálne však v priebehu 24 hodín, bez nároku na úhradu akýchkoľvek nákladov s tým súvisiacich.

Lehota na odstránenie vád sa dohodne písomnou formou. Ak Zhotoviteľ nedodrží lehotu na začatie prác na odstránenie vady alebo lehotu na odstránenie vady podľa tohto bodu Zmluvy, je Objednávateľ oprávnený nechať vadu Diela odstrániť na náklady a nebezpečenstvo Zhotoviteľa prostredníctvom tretej osoby. Objednávateľ je zároveň oprávnený požadovať od Zhotoviteľa aj zaplatenie všetkých škôd vzniknutých v dôsledku vád a nákladov na práce potrebné na ich odstránenie. Na úhradu nákladov na takéto odstránenie reklamovanej vady budú použité finančné prostriedky zadržané v zmysle článku ‎4 tejto Zmluvy.

Ak Zhotoviteľ nezačne s odstraňovaním reklamovanej záručnej vady v dojednanej lehote podľa bodu ‎9.5, má Objednávateľ právo uplatniť si u Zhotoviteľa nárok na zaplatenie zmluvnej pokuty vo výške 50,- EUR (slovom: päťdesiat eur) za každý aj začatý kalendárny deň omeškania, a to za každú vadu samostatne.

Nároky z vád podľa tohto článku Zmluvy sa nedotýkajú ostatných nárokov Objednávateľa s tým spojených, najmä nároku na náhradu škody a zmluvnú pokutu.

1. Zodpovednosť za porušenie povinností
   1. V prípade porušenia povinností podľa Zmluvy a/alebo podľa zákona zodpovedá zmluvná strana, ktorá danú povinnosť porušila, za škodu spôsobenú druhej zmluvnej strane, ak z tejto Zmluvy alebo zákona nevyplýva niečo iné.

Zhotoviteľ zodpovedá za všetku škodu, ktorá vznikne pri vykonávaní Diela porušením jeho povinnosti vykonať Dielo v súlade s platnými právnymi predpismi, technickými normami a v zmysle podmienok dohodnutých v tejto Zmluve. Zhotoviteľ sa bezpodmienečne a neodvolateľne zaväzuje odškodniť Objednávateľa a nahradiť mu akúkoľvek škodu a náklady (vrátane primeraných nákladov na právne zastúpenie, pokút a poplatkov udelených zo strany správnych orgánov), ktoré Objednávateľovi vzniknú v súvislosti s porušením povinnosti Zhotoviteľa podľa tejto Zmluvy.

Okrem uvedeného Zhotoviteľ sa zaväzuje odškodniť Objednávateľa pred akýmikoľvek zodpovednosťami, povinnosťami, stratami, škodami, pokutami, penále, nárokmi, daňami, záväzkami, spormi a nákladmi, ktoré Objednávateľ utrpí, a ktoré akýmkoľvek spôsobom súvisia alebo vzniknú, či už priamo alebo nepriamo, porušením povinností, vyhlásení alebo záruky Zhotoviteľa z tejto Zmluvy, a to v celej výške.

Za porušenie povinnosti (i) vykonať Dielo v dojednanom rozsahu a/alebo (ii) vykonať Dielo riadne (bez vád a nedorobkov) je Zhotoviteľ povinný uhradiť Objednávateľovi zmluvnú pokutu vo výške 10% z Ceny diela. Pre zamedzenie akýchkoľvek pochybností, Objednávateľ má právo popri zmluvnej pokute žiadať náhradu nákladov spojených s odstránením vady prostredníctvom tretej osoby v súlade s bodom ‎9.6 Zmluvy, a to v celom rozsahu; tým nie je dotknutý nárok Objednávateľa na náhradu škody v zmysle článku 10.8.

Za porušenie povinnosti (i) vykonať Dielo v dojednanej Lehote výstavby a/alebo dokončiť jednotlivé časti Diela v lehotách podľa článku 7.3 a/alebo (ii) odstrániť všetky vady a nedorobky v dohodnutej lehote, je Zhotoviteľ povinný uhradiť Objednávateľovi zmluvnú pokutu vo výške 0,05 % z Ceny diela za každý deň omeškania. Pre zamedzenie akýchkoľvek pochybností, Objednávateľ má právo popri zmluvnej pokute žiadať náhradu nákladov spojených s odstránením vady prostredníctvom tretej osoby v súlade s bodom ‎9.6 Zmluvy, a to v celom rozsahu; tým nie je dotknutý nárok Objednávateľa na náhradu škody v zmysle článku 10.8.

Za porušenie povinnosti uzavrieť dodatok k tejto Zmluve v zmysle článku ‎2.8 a ‎5.1 písm. ‎(c) je Zhotoviteľ povinný uhradiť Objednávateľovi zmluvnú pokutu vo výške 1.000,00 EUR za každý deň omeškania.

Zmluvné strany sa dohodli, že Zhotoviteľ je povinný popri zmluvnej pokute Objednávateľovi nahradiť všetku škodu spôsobenú porušením povinnosti, na ktorú sa vzťahuje zmluvná pokuta podľa tejto Zmluvy aj vo výške presahujúcej takúto zmluvnú pokutu.

Zmluvná pokuta je splatná v lehote 14 dní od doručenia výzvy Zhotoviteľovi na zaplatenie zmluvnej pokuty.

Pre vylúčenie akýchkoľvek pochybností Zhotoviteľ v súvislosti so zmluvnou pokutou deklaruje a potvrdzuje, že výšku zmluvnej pokuty podľa tejto Zmluvy považuje za primeranú zabezpečovanej povinnosti, spôsob určenia výšky zmluvnej pokuty podľa tejto Zmluvy považuje za jasný a zrozumiteľný a skutočnú výšku zmluvnej pokuty podľa tejto Zmluvy považuje za určiteľnú v príslušnom časovom momente, ku ktorému sa bude vyčísľovať.

1. Vyššia moc

Ak nastane taká výnimočná udalosť alebo okolnosť, ktorá objektívne znemožňuje zmluvnej strane plniť svoje povinnosti podľa Zmluvy a ktorá je mimo kontroly a vplyvu zmluvnej strany a ktorej sa nemohla zmluvná strana nijako vyhnúť alebo ju odvrátiť (ďalej ako „**Vyššia moc**“), zmluvná strana sa nedostane do omeškania s plnením svojich záväzkov podľa Zmluvy, za podmienky, že si splní svoju povinnosť podľa bodu ‎11.2 nižšie.

Ak nastanú okolnosti Vyššej moci, ktoré zmluvnej strane bránia v plnení povinností podľa tejto Zmluvy je zmluvná strana povinná o tejto skutočnosti bez omeškania oboznámiť druhú zmluvnú stranu.

Ak pominú okolnosti Vyššej moci, zmluvná strana je povinná o tejto skutočnosti bez omeškania informovať druhú zmluvnú stranu a pokračovať v plnení povinností podľa Zmluvy.

1. Povinnosť mlčanliVosti
   1. Zmluvné strany sú povinné zachovávať mlčanlivosť o akýchkoľvek informáciách a údajoch (bez ohľadu na to, či sú také údaje alebo informácie komerčnej, marketingovej, obchodnej, finančnej, technickej alebo inej povahy) týkajúcich sa zmluvný strán a podmienok tejto Zmluvy, ako aj o akýchkoľvek informáciách a údajoch poskytnutých druhej zmluvnej strane v rámci rokovaní o uzatvorení tejto Zmluvy, ako aj pri plnení tejto Zmluvy, okrem prípadov, ak je to potrebné na naplnenie účelu tejto Zmluvy (ďalej ako „Dôverné informácie“).
   2. Medzi dôverné informácie nepatria informácie, ktoré:
      1. sa stali verejne prístupné bez zavinenia príjemcu dôverných informácií,
      2. sú už známe pred ich poskytnutím príjemcovi dôverných informácií za predpokladu, že príjemca ich dostal oprávnene,
      3. príjemca dôverných informácií dostal od tretej strany, ktorá podľa vedomia príjemcu dôverných informácií tiež nie je zmluvnou stranou podliehajúcou podobnej dohode o utajení,
      4. boli vypracované nezávisle druhým účastníkom bez porušenia záväzkov mlčanlivosti uvedených v tejto Zmluve.
   3. Zmluvné strany sú povinné zabezpečiť, aby dôverné informácie neboli poskytnuté akejkoľvek tretej strane bez predchádzajúceho písomného súhlasu druhej zmluvnej strany. Povinnosť zachovať mlčanlivosť v zmysle tohto článku sa neuplatňuje v prípade, ak je niektorá zo zmluvných strán povinná podľa všeobecne záväzného predpisu alebo súdneho alebo správneho rozhodnutia, alebo za účelom vyriešenia akéhokoľvek sporu, ktorý rozhoduje súdny alebo správny orgán, poskytnúť akékoľvek dôverné informácie príslušnému súdnemu alebo správnemu orgánu; v prípade akéhokoľvek takéhoto poskytnutia musí zmluvná strana poskytujúca takéto dôverné informácie vyvinúť rozumné úsilie, aby daný orgán neposkytol dôverné informácie tretím stranám, najmä tým, že riadne označí dôverné informácie ako predmet obchodného tajomstva.
   4. Povinnosť mlčanlivosti v zmysle tohto článku sa tiež neuplatňuje v prípade, ak niektorá zmluvná strana poskytne dôverné informácie svojim riaditeľom, konateľom, spoločníkom alebo bankám alebo finančným inštitúciám, alebo svojim odborným poradcom, za predpokladu, že tieto osoby budú potrebovať poznať tieto dôverné informácie a tieto osoby budú riadne oboznámené príslušnou Stranou o záväzku mlčanlivosti v súvislosti s dôvernými informáciami.
   5. Povinnosť zachovávať mlčanlivosť podľa tohto článku Zmluvy pretrváva aj po ukončení tejto Zmluvy bez časového obmedzenia, pokiaľ sa dôverné informácie nestanú verejne známe akýmkoľvek iným spôsobom ako prostredníctvom nedbanlivosti, úmyselného činu alebo porušenia povinnosti alebo záväzku ktorejkoľvek zmluvnej strany v zmysle tejto Zmluvy.
   6. V prípade, ak je niektorá zo zmluvných strán povinná v súlade povinnosťami vyplývajúcimi zmluvnej strane z platných a účinných právnych predpisov zverejniť zmluvu, objednávku, faktúru v Centrálnom registri zmlúv vedenom Úradom vlády Slovenskej republiky (ďalej ako „CRZ“) a/alebo na svojom webovom sídle, takéto konanie v zákonom dovolenom rozsahu vyžadovanom platnými a účinnými právnymi predpismi za účelom splnenia zákonnej povinnosti sa nepovažuje za porušenie povinnosti mlčanlivosti podľa tohto článku.
2. Doručovanie
   1. Akékoľvek dokumenty a písomnosti podľa tejto Zmluvy, ktoré majú byť doručené druhej zmluvnej strane, sa zasielajú elektronicky na nasledovné e-mailové adresy, okrem prípadov, ak je v zmluve uvedené inak:
3. Objednávateľ: JUDr. Michal Černek

e-mail: ● cernek.spravca@gmail.com

1. Zhotoviteľ: xxxxxxxxxxxxxxxxxxxxxxxxxxxxxxxx

e-mail: xxxxxxxxxxxxxxxxxxxxxxxxxxxxxxxx

telefónne číslo : xxxxxxxxxxxxxxxxxxxxxxxxxxxxxxxx

Dátum odoslania sa považuje za deň doručenia (prípadne deň prijatia). Ak dátum odoslania pripadá na víkend alebo sviatok pokoja, sa za deň doručenia považuje nasledujúci pracovný deň.

Aby sa predišlo pochybnostiam, zmluvné strany pošlú e-mail spolu so žiadankou o automatickom oznámení o doručení.

Ak odo dňa doručenia má plynúť lehota na uskutočnenie úkonu podľa tejto Zmluvy, sa táto lehota začína počítať odo dňa nasledujúceho po dni doručenia.

Pokiaľ majú byť doručené dokumenty, ktoré sa týkajú zmeny obsahu dojednaných podmienok, ukončenia Zmluvy, záručných listín a iných dôležitých dokumentov, sú zmluvné strany povinné si predložiť takéto listiny osobne, prípadne doručiť na adresu sídla druhej Strany.

V prípade, že písomnosti týkajúce sa tejto Zmluvy budú doručované spôsobom podľa bodu ‎13.4, budú zasielané na adresy uvedené v záhlaví tejto Zmluvy. Zmluvné strany sa výslovne dohodli, že písomnosť sa bude považovať za doručenú aj v prípade, ak písomnosť zaslaná zmluvnej strane na vyššie uvedenú adresu (resp. na inú oznámenú adresu) bude vrátená ako nedoručená (bez ohľadu na to, či bola nedoručená z dôvodu jej neprevzatia v odbernej lehote, z dôvodu neznámeho adresáta alebo akéhokoľvek iného dôvodu), a to dňom vrátenia zásielky.

1. všeobecné ustanovenia

Objednávateľ je oprávnený proti pohľadávkam Zhotoviteľa započítať akékoľvek svoje pohľadávky (aj nesplatné), ktoré má voči Zhotoviteľovi. Zhotoviteľ je oprávnený započítať svoje pohľadávky zo Zmluvy voči pohľadávkam Objednávateľa len s predchádzajúcim písomným súhlasom Objednávateľa. Zánik pohľadávok započítaných v súlade s týmto článkom nastane okamihom, keď dôjde k prejavu vôle smerujúcemu k započítaniu pohľadávok oprávnenou stranou a započítané pohľadávky sa stretnú.

Zmluvné strany sa dohodli, že táto Zmluva je záväzná aj pre právnych nástupcov zmluvných strán. Zhotoviteľ nie je oprávnený previesť pohľadávky a záväzky a ani akékoľvek iné práva a povinnosti z tejto Zmluvy na tretiu osobu bez predchádzajúceho písomného súhlasu Objednávateľa. Zhotoviteľ sa zaväzuje, že ku žiadnej pohľadávke voči Objednávateľovi vyplývajúcej z tejto Zmluvy nezriadi záložné právo, a v prípade, ak Zhotoviteľ túto svoju povinnosť poruší, je povinný zaplatiť Objednávateľovi zmluvnú pokutu vo výške Ceny diela.

V súlade s § 401 Obchodného zákonníka sa zmluvné strany dohodli, že sa predlžuje premlčacia doba prípadných peňažných záväzkov Zhotoviteľa voči Objednávateľovi vzniknutých z titulu zmluvného vzťahu, ktorý sa riadi touto Zmluvou, a to na dobu trvania 10 rokov, od doby kedy premlčacia doba začne po prvý raz plynúť.

**Poistenie**

* + 1. Zhotoviteľ je povinný uzatvoriť poistenie zodpovednosti za škodu pre škody na majetku, škody na zdraví, ušlý zisk, krížovú zodpovednosť za škodu a iné škody. Minimálna poistná suma pre poistenie zodpovednosti za škodu je vo výške min. 500 000,- EUR. Zhotoviteľ do 30 dní od dátumu účinnosti Zmluvy predloží Objednávateľovi doklady preukazujúce uzatvorenie poistenia zodpovednosti za škodu vrátane dokladov preukazujúcich výšku poistenia. Poistenie zodpovednosti za škodu je Zhotoviteľ povinný udržiavať v plnej výške do dátumu odovzdania a prevzatia celého Diela. Zhotoviteľ v plnej výške znáša prípadnú škodu spôsobenú krádežou, stratou, zničením alebo iným poškodením majetku tretích osôb, ktoré sú pričítateľné Zhotoviteľovi.
    2. Zhotoviteľ je ďalej povinný uzatvoriť stavebno-montážne poistenie vo výške Ceny Diela pre prípad poškodenia, zničenia, straty, odcudzenia alebo iných škôd. Zhotoviteľ do 30 dní od dátumu účinnosti Zmluvy predloží Objednávateľovi doklady preukazujúce uzatvorenie stavebno-montážne poistenie vrátane dokladov preukazujúcich výšku poistenia. Stavebno-montážne poistenie je Zhotoviteľ povinný udržiavať v plnej výške do dátumu odovzdania a prevzatia celého Diela.
    3. Zhotoviteľ je povinný oznámiť Objednávateľovi každú poistnú udalosť do 5 pracovných dní od jej vzniku a v rovnakej lehote je povinný informovať Objednávateľa o spôsobe riešenia poistnej udalosti.
    4. Zhotoviteľ je povinný upovedomiť poisťovateľov o zmenách povahy, rozsahu alebo programu výstavby Diela a zaistiť primeranosť poistenia po celú dobu vykonávania prác podľa tejto zmluvy do dátumu odovzdania a prevzatia diela. Zhotoviteľ je povinný na požiadanie Objednávateľa predložiť Objednávateľovi platné poistné zmluvy a potvrdenky o platbách poisteného. Ak Zhotoviteľ poruší povinnosť dohodnúť a udržiavať v platnosti akékoľvek poistenie požadované touto zmluvou o Dielo alebo nepredloží Objednávateľovi doklady podľa tohto bodu môže Objednávateľ v týchto prípadoch uzatvoriť a udržiavať v platnosti všetky takéto poistenia a platiť potrebné poistné a náklady s tým spojené si uplatniť u Zhotoviteľa.
    5. Poistenie podľa tohto článku musí kryť:
       1. Objednávateľa a Zhotoviteľa proti všetkým stratám alebo škodám vzniknutým z akejkoľvek príčiny odo dňa začatia prác na Stavenisku až do ukončenia odovzdávacieho a preberacieho konania celého Diela,
       2. Zhotoviteľa za všetky škody a nároky súvisiace s úmrtím alebo zranením tretej osoby, stratou alebo poškodením akéhokoľvek majetku tretej osoby (iného než Dielo), ku ktorým došlo následkom výstavby a dokončenia Diela a odstraňovania vád Diela a voči všetkým nárokom na náhradu škody, súdnym konaniam, nákladom, poplatkom a výdavkom, ktoré v súvislosti s tým vzniknú,
       3. Zhotoviteľa za straty alebo škody na majetku (inom než je samotné Dielo) vyplývajúcich z realizácie tejto Zmluvy.
    6. Bez predloženia potvrdení potvrdzujúcich uzavretie poistných zmlúv Zhotoviteľ nesmie začať žiadne stavebné práce.

Zmluvné strany sa zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretia tejto Zmluvy, zmeny či zániku ich právnej subjektivity, adresy ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

1. POSKYTNUTIE SÚČINNOSTI
   1. Zhotoviteľ zároveň berie na vedomie, že finančné prostriedky určené na zaplatenie ceny Diela sú v prevažnej miere finančné prostriedky z Programu, na základe rozhodnutia o schválení žiadosti o nenávratný finančný príspevok (ďalej ako „Rozhodnutie o schválení žiadosti o NFP“) vo forme nenávratného finančného príspevku (ďalej ako „NFP“) poskytovaného Objednávateľovi ako prijímateľovi od Poľnohospodárskej platobnej agentúry (ďalej ako „PPA“) ako poskytovateľa. Objednávateľ pritom berie na vedomie, že uvedené financovanie platieb z prostriedkov Európskej únie je časovo a administratívne náročné.
   2. Zhotoviteľ berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. v zákone č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších právnych predpisov (ďalej ako „zákon č. 357/2015 Z. z.“), zákone č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, zákone č. 440/2000 Z. z. o správach finančnej kontroly v znení neskorších právnych predpisov, zákone č. 121/2022 Z. z. o príspevkoch z fondov Európskej únie a o zmene a doplnení niektorých zákonov, zákone č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov, ktoré sa Poskytovateľ zároveň zaväzuje dodržiavať, a to vrátane ďalších príslušných právnych predpisov Slovenskej republiky a právnych aktov Európskej únie.
   3. Zhotoviteľ je povinný umožniť výkon kontroly súvisiaci s plnením tejto Zmluvy zo strany osôb oprávnených na výkon kontroly kedykoľvek od uzavretia tejto Zmluvy počas celej doby trvania Rozhodnutia o schválení žiadosti o NFP (počas realizácie aktivít projektu a po skončení realizácie aktivít projektu v období udržateľnosti do 31.12.2034), a to zo strany osôb oprávnených na výkon tejto kontroly/auditu v zmysle príslušných právnych predpisov Slovenskej republiky a Európskej únie, t.j. najmä v zmysle zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších právnych predpisov, zákona č. 357/2015 Z. z. a Rozhodnutia o schválení žiadosti o NFP a poskytnúť im riadne a včas všetku potrebnú súčinnosť; uvedená doba sa predĺži v prípade, ak nastanú skutočnosti podľa Nariadenia európskeho parlamentu a rady (EÚ) č. 1303/2013 (alebo o obdobné ustanovenie v nariadení Európskeho parlamentu a Rady, ktorým sa zruší Nariadenie európskeho parlamentu a rady (EÚ) č. 1303/2013) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností.
   4. Zhotoviteľ je povinný poskytnúť osobám oprávneným na výkon kontroly orgánov všetku potrebnú súčinnosť, a to najmä PPA a Ministerstvu pôdohospodárstva a rozvoja vidieka SR (ďalej ako „*Riadiaci orgán*“) . V prípade, že v dôsledku kontroly vykonanej oprávneným orgánom, dôjde zavinením Zhotoviteľ a k uznaniu plnenia predmetu tejto Zmluvy ako neoprávneného výdavku, je Zhotoviteľ povinný nahradiť Objednávateľovi v plnom rozsahu škodu, ktorá mu v dôsledku tejto skutočnosti vznikne.
   5. Zhotoviteľ je povinný rešpektovať právo osôb oprávnených na výkon kontroly vstupovať do objektov, ak to súvisí s predmetom tejto Zmluvy a požadovať od Zhotoviteľ a predloženie originálnych dokladov a inú potrebnú dokumentáciu, alebo iné ďalšie doklady súvisiace s touto Zmluvou.
   6. Zhotoviteľ je povinný prijať opatrenia na nápravu nedostatkov zistených kontrolou, overovaním na mieste v zmysle záverov z kontroly, v lehote stanovenej osobami oprávnenými na výkon kontroly, a zároveň zaslať Objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
   7. Vykonaním kontroly oprávnenej osoby podľa Rozhodnutia o schválení žiadosti o NFP nie je dotknuté právo riadiaceho orgánu alebo inej oprávnenej osoby na vykonanie novej kontroly/vládneho auditu, a to počas celej doby trvania Rozhodnutia o schválení žiadosti o NFP.
   8. Zhotoviteľ sa zaväzuje sledovať a dodržiavať všetky zmeny prijímané orgánmi Európskej únie a orgánmi štátnej správy, verejnej správy a samosprávy realizovať ad hoc konzultácie s Objednávateľom a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto Zmluvy.
2. Záverečné ustanovenia
   1. Trvanie Zmluvy

Zmluva nadobúda platnosť a účinnosť dňom jej podpisu oprávnenými zástupcami oboch zmluvných strán.

Ukončenie Zmluvy

* + 1. Táto Zmluva môže byť ukončená len:
       1. písomnou dohodou zmluvných strán; ku dňu podľa tejto dohody; Ak dohoda nebude obsahovať deň ukončenia tejto Zmluvy, skončí sa na nasledujúci deň po uzavretí dohody,
       2. písomným vypovedaním tejto Zmluvy zo strany Objednávateľa bez udania dôvodu s výpovednou lehotou jeden (1) mesiac, ktorá začne plynúť od prvého dňa mesiaca nasledujúceho po mesiaci, v ktorom bola výpoveď doručená Zhotoviteľovi,;
       3. písomným odstúpením od Zmluvy podľa podmienok stanovených v tejto Zmluve a s účinnosťou ku dňu doručenia oznámenia o odstúpení od tejto Zmluvy druhej zmluvnej strane.
    2. Zhotoviteľ má právo odstúpiť od Zmluvy len z nasledovných dôvodov:
       1. ak je Objednávateľ v omeškaní so zaplatením Ceny diela o viac ako 90 dní po lehote splatnosti a Objednávateľ neuhradí faktúru ani v dodatočnej lehote 15 dní po tom, čo ho Zhotoviteľ dodatočne písomne vyzve.
    3. Objednávateľ má právo odstúpiť od Zmluvy len z nasledovných dôvodov:
       1. ak je zrejmé, že Dielo nebude včas a riadne vykonané/vykonaná, a to ani po písomnej výzve zo strany Objednávateľa,
       2. ak Zhotoviteľ stratí akékoľvek oprávnenie na výkon podnikateľskej činnosti nevyhnutnej na riadne a včasné dokončenie Diela alebo časti Diela v súlade s touto Zmluvou,
       3. ak sa preukáže ktorékoľvek vyhlásenie alebo ubezpečenie zo strany Zhotoviteľa uvedené v tejto Zmluve ako nepravdivé alebo nesprávne,
       4. ak PPA neumožní Objednávateľovi zmenu projektu tak, aby bolo možné zmeniť Miesto vykonania Diela v súlade s článkom ‎5 ods. ‎5.1 písm. ‎(b) tejto Zmluvy.
       5. v prípade, ak nedošlo z akéhokoľvek dôvodu k plneniu zo zmluvy medzi Objednávateľom a PPA ako Poskytovateľom NFP a/alebo výsledky finančnej kontroly zo strany Riadiaceho orgánu alebo Sprostredkovateľského orgánu neumožňujú financovanie výdavkov vzniknutých z obstarávania tovarov, služieb, prác alebo iných postupov.
       6. ak Zhotoviteľ závažne porušuje/porušil ustanovenia Zmluvy, pričom za závažné porušovanie Zmluvy sa považuje nielen, ale najmä:
* porušenie bodu ‎6.3(c),
* porušovanie všeobecne záväzných platných predpisov a technických noriem,
* nevykonanie Diela alebo časti Diela alebo neodstránenia vád a nedorobkov v súlade s podmienkami tejto Zmluvy,
* porušenie bodu ‎14.4 Zmluvy,
* porušenie bodu ‎14.5 Zmluvy.
  + 1. Ak sa táto Zmluva ukončí v zmysle bodu ‎16.3, ukončenie tejto Zmluvy nemá vplyv na tie práva a povinnosti zmluvných strán, ktoré vznikli zmluvným stranám pred ukončením tejto Zmluvy a v účinnosti zostávajú tie ustanovenia tejto Zmluvy, z povahy ktorých vyplýva, že majú zostať v platnosti aj po ukončení tejto Zmluvy.
    2. Odstúpenie od Zmluvy nemá vplyv na nárok na náhradu škody spôsobenú Objednávateľovi.
    3. Zmluvné strany sa dohodli, že sa vylučuje pôsobnosť a aplikácia zákonných ustanovení, ktoré umožňujú ukončenie záväzkového vzťahu aj iným spôsobom, ako si dojednali zmluvné strany v tejto Zmluve.
  1. Salvatorská klauzula

Ak sa ktorékoľvek z ustanovení Zmluvy stane neplatným alebo nevykonateľným, táto neplatnosť alebo nevykonateľnosť nespsobí neplatnosť ostatných ustanovení Zmluvy, s výnimkou ak by tieto ustanovenia nemohli byť oddelené od ostatného obsahu Zmluvy pre povahu Zmluvy, jej obsahu alebo okolností, za ktorých bola Zmluva uzatvorená. Zmluvné strany sa dohodli, že vykonajú všetko pre to, aby dosiahli rovnaký výsledok ako bol zamýšľaný týmito neplatnými alebo nevykonateľnými ustanoveniami.

* 1. Oddeliteľnosť ustanovení

Jednotlivé ustanovenia tejto Zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takého neplatného ustanovenia zrejmé, že dané ustanovenie nemôže byť oddelené od ostatných príslušných ustanovení.

* 1. Rozhodné právo

Táto Zmluva sa riadi právnymi predpismi Slovenskej republiky, prednostne ustanoveniami Obchodného zákonníka, s tým, že použitie akéhokoľvek ustanovenia ktoréhokoľvek právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam, účel alebo interpretáciu ktoréhokoľvek ustanovenia Zmluvy. V prípade akýchkoľvek sporov sa zmluvné strany zaväzujú riešiť ich formou zmierovacieho konania na úrovni štatutárnych orgánov zmluvných strán, v prípade neúspechu takéhoto zmierovacieho konania na príslušnom všeobecnom súde v Slovenskej republike.

* 1. Zmluvné strany vyhlasujú, že všetky údaje, informácie, príp. podklady uvedené v tejto Zmluve, ako i poskytnuté v zmysle tejto Zmluvy, sú pravdivé a zodpovedajú skutočnosti. Zmluvné strany sa zaväzujú dodržiavať povinnosti vyplývajúce im z tejto Zmluvy.
  2. „Osobné údaje” znamenajú akékoľvek informácie týkajúce sa identifikovanej alebo identifikovateľnej fyzickej osoby, najmä odkazom na identifikátor, ako je meno, identifikačné číslo, lokalizačné údaje, online identifikátor, alebo odkazom na jeden či viaceré prvky, ktoré sú špecifické pre fyzickú, fyziologickú, genetickú, mentálnu, ekonomickú, kultúrnu alebo sociálnu identitu tejto fyzickej osoby. Pokiaľ jedna zmluvná strana zdieľa akékoľvek osobné údaje s druhou zmluvnou stranou, táto druhá zmluvná strana je povinná tieto osobné údaje spracovať v súlade s príslušnými právnymi predpismi, vrátane Všeobecného nariadenia na ochranu osobných údajov (Nariadenia EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej ako „GDPR“), zákonmi, nariadeniami, pokynmi a štandardmi, a to vždy v ich aktuálnom znení. Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu osobných údajov. Pokiaľ sa osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia, obchodní partneri a subdodávatelia konali v súlade s týmto ustanovením pri každom spracovaní osobných údajov, ktoré sú súčasťou zmluvy. Toto ustanovenie sa uplatní v prípade, ak sa na zmluvnú stranu vzťahujú povinnosti v zmysle GDPR.
  3. Táto Zmluva predstavuje jediný a úplný dohovor zmluvných strán ohľadne predmetu Zmluvy, pričom ako také nahrádza všetky prípadné predchádzajúce ústne i písomné dohovory ohľadne otázok dotýkajúcich sa predmetu Zmluvy.

Obsah tejto Zmluvy je možné meniť iba na základe vzájomnej dohody zmluvných strán a formou písomného a očíslovaného dodatku, inak sa na zmenu alebo doplnenie nebude prihliadať. Písomný dodatok nadobúda platnosť a účinnosť dňom jeho podpisu oprávnenými zástupcami oboch zmluvných strán.

Zmluva je vyhotovená v dvoch (2) rovnopisoch, z ktorých Zhotoviteľ obdrží jeden (1) rovnopis a Objednávateľ obdrží jeden (1) rovnopis.

Strany prehlasujú, že Zmluvu si pred jej podpísaním riadne prečítali a jej obsahu porozumeli, že ju uzatvárajú slobodne a vážne, že je určitá a zrozumiteľná a na znak súhlasu s jej obsahom pripájajú svoje podpisy.

* 1. Neoddeliteľnou súčasťou tejto zmluvy sú nasledovné prílohy:

Príloha č.1 – Projektová dokumentácia vrátane dokladovej časti

Príloha č.2 – Rozpočet Diela podľa ponuky Zhotoviteľa

**NA DÔKAZ TOHO** túto Zmluvu zmluvné strany (alebo ich riadne oprávnení zástupcovia) podpísali v deň, ktorý je uvedený nižšie:

●

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

● Dátum

JUDr. Michal Černek

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

● Dátum

●